《觉尘余故人子也，以僧来谒，书此赠之》
清代·李来泰

昔年曾访王官谷，故苑飘零事已非。为问故人谁白发，忽惊孺子变缁衣。

江湖远道难通迥，丘壑终身不疗饥。太息廿年尘土梦，钝根未解箭锋机。

作者简介：（?—1684）清江西临川人，字石台，一字仲章。顺治九年进士，授工部主事，官至苏松常道。康熙十八年，应博学鸿儒科，试列二等第一。工诗文。有《莲龛集》。